એક આકરી પ્રતિક્રિયામાં વિદેશ મંત્રાલયે કહ્યું છે કે સંયુક્ત રાષ્ટ્રનો આ રિપોર્ટ 'અત્યાધિક પૂર્વાગ્રહ'થી ગ્રસિત છે અને ખોટી વાર્તા બનાવવાનો પ્રયાસ કરાયો છે. ભારતે એવું પણ સ્પષ્ટ કર્યું કે સમગ્ર કાશ્મીર ભારતનો હિસ્સો છે. દરમિયાન, કાશ્મીર અંગેના સૌપ્રથમ સંયુક્ત રાષ્ટ્રના રિપોર્ટને બિરદાવતાં એમ્નેસ્ટી ઈન્ટરનેશનલે કહ્યું છે કે, કાશ્મીર અને પાકિસ્તાનના કબજા હેઠળના કાશ્મીર(પીઓકે)માં માનવ અધિકારોનું ઉલ્લંઘન થઈ રહ્યું છે અને બંને દેશોએ તેની જવાબદારી લેવી જરુરી બને છે.